ตอนนี้รู้จักร่างกายเพลียมากเลยค่ะ หายใจไม่อิ่มเลยตเองดมยาดมตลอดหัวใจก็เต้นแรงมาก ต้องทำไงค่ะ
สวัสดีค่ะ อาการหายใจไม่ทัน อ่อนเพลียอาจจะเกิดจาก ความผิดปกติของทางเดินหายใจ เช่นมีปอดหรือหลอดลมอักเสบหรือติดเชื้อ ภาวะหอบหืดกำเริบ มีสิ่งแปลกปลอมในทางเดินหายใจ หรือเป็นภาวะหัวใจวาย ซึ่งมักเป็นเหนื่อย นอนราบไม่ได้ บวมมากขึ้น หรือเหนื่อยจากมีการทำงานของไทรอยด์มากผิดปกติ หรือเป็นสาเหตุทางจิตใจเช่นมีความเครียด ความกังวลมากระตุ้น เป็นต้นหากมีอาการมาก หายใจไม่ทัน เหนื่อย แน่นอก ใจเต้นเร็ว ควรไปพบแพทย์เพื่อตรวจร่างกายและวัดสัญญาณชีพเพื่อดูว่ามีหัวใจเต้นเร็วจริงหรือไม่ หรือออกซิเจนในเลือดน้อยกว่าปกติหรือเปล่า และควรได้รับการตรวจคลื่นไฟฟ้าหัวใจหรือเอ็กซเรย์ปอดเพื่อหาสาเหตุต่อไปเบื้องต้นพักการทำงานหนักๆ ไปก่อน พักผ่อนให้เพียงพอ อยู่ในที่ที่มีอากาศถ่ายเทได้ดี งดการใช้ยาทุกชนิดที่แพทย์ไม่ได้สั่ง